nb en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da da da da sv da da da da da da da da da da da da da da da fa da fa da fa da fa da fa da zh da fa da fa da ml da fa da zh da da da da da en da da sv da da fr en da de fr da de da da de nl da da da en da da da da da fr ceb en nl ceb fr de da da
Indretning i sommerhusstil | ISABELLAS
Kom med indenfor i Elisabeth og Per Grønkjærs lille træhus nær Hornbæk Plantage, og få inspiration til at skabe sommerhusstemning året rundt i din egen indretning.
3 TIPS TIL INDRETNING I SOMMERHUSSTIL
1. Indret i svensk stil.
2. Indret lyst og enkelt.
3. Indret med ting fra naturen.
I Elisabeth og Per Grønkjærs lille træhus nær Hornbæk Plantage er der sommerhusstemning året rundt. Parret har indrettet sig lyst og enkelt og med antikke møbler og interiør, der vidner om Elisabeths svenske aner.
Det lille sorte træhus med mørkegrønne skodder og hvide vinduer ligger gemt bag høje, gamle rododendroner og velvoksne klematisranker. Der er ingen nysgerrige blikke fra skovvejen, som når ind i haven. Den ugenerede placering i ly for vejen er med til at skabe den sommerhusstemning, der kendetegner Elisabeth og Per Grønkjærs bolig i Hornbæk.
10 tapeter til sommerhuset
LYS OG ENKEL INDRETNING
Huset er bygget i 1926 som tjenestebolig til det noget større og mere pompøse nabohus, hvor rige københavnerfamilier tilbragte sommerferien, mens deres stuepiger og barnepiger boede i træhuset. Det er omkring 120 m² stort, og der hører et anneks på 25 m² til huset. Parrets stil er lys og enkel og indrettet med antikke møbler.
I huset er der loft til kip, hvidmalede træpaneler, som går halvvejs op ad væggen, småsprossede vinduer, kludetæpper, puder og smukt interiør, der er med til at understrege sommerhusstilen.
INDRETNING MED TING FRA NATUREN
Fra Hornbæk Strand er der fri udsigt til den svenske kyst, og de naturskønne omgivelser er noget, Elisabeth og Per sætter stor pris på.
Naturen finder også vej ind i indretningen, for her pynter strandsten, vilde blomster og buketter fra haven i stor stil. Men Elisabeth sørger hele tiden for, at det ikke bliver for meget, for enkelhed er hendes vigtigste indretningsprincip.
Med en botanisk bog, sten og en vild buket af stjerneskærm skaber Elisabeth sommerstemning i hjemmet. I potten står en martsviol.
Hvidmalede lofter og hvidskurede gulve giver hjemmet et lyst udtryk. Blomster, puder, gulvtæpper og plaider bringer lidt farve ind i rummene.
De højthængende hylder i køkkenet giver parret mulighed for at udstille porcelæn og kander.
Grå og tin er en del af den nostalgiske stil, parret har skabt i hjemmet, og det går igen i mange rum. Den svenske slagbænk er pyntet med antikke tinstager og en svensk tinterrin.
For at bløde det moderne look i spisestuen op har parret sat en antik, gustaviansk sofa sammen med et Piet Hein-bord, tre Myre-stole og en PH-lampe.
I det enkle, hvide køkken er det de grønne krydderurter, der bringer liv ind i rummet.
Et af værelserne har parret indrettet med en blød daybed og et antikt, svensk klapbord i blå nuancer.
I en af vindueskarmene har parret skabt et legende udtryk med små keramikhuse, en legetøjsbil og en flot, grøn plante.
Der er terrasser på begge sider af huset, så parret er sikret både morgen- og aftensol året rundt. Fra soveværelset er der direkte udgang til den ene terrasse.
Hjemmet er indrettet med svensk islæt, og det ses bl.a. ved de små, svenske Dalarheste på det antikke bord.
I badeværelset passer vask og armatur smukt til husets alder. Vasken købte Elisabeth og Per på en rejse til Italien.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik